Tarybos reglamentas (EB, Euratomas) Nr. 2182/2003
2003 m. gruodžio 8 d.
patikslinantis nuo 2004 m. sausio 1 d. Europos Bendrijų pareigūnų ir kitų tarnautojų atlyginimus ir pensijas bei joms taikomus korekcinius koeficientus
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Protokolą dėl Europos Bendrijų privilegijų ir imunitetų, ypač į jo 13 straipsnį,
atsižvelgdama į Europos Bendrijų pareigūnų tarnybos nuostatus ir kitų tarnautojų įdarbinimo sąlygas, nustatytas Tarybos reglamentu (EEB, Euratomas, EAPB) Nr. 259/68 [1] su paskutiniais pakeitimais, padarytais Reglamentu (EB, Euratomas) Nr. 2265/2002 [2], ypač į Tarnybos nuostatų 63, 64, 65 ir 82 straipsnius bei Įdarbinimo sąlygų 20 straipsnio pirmąją pastraipą ir 64 straipsnį,
atsižvelgdama į Komisijos pasiūlymą,
kadangi:
(1) Pagal 2003 m. rugsėjo 29 d. Taryboje pasiektą politinį susitarimą, 2003 m. kasmetinis atlyginimų patikslinimas taikant galiojantį metodą išimties tvarka turėtų įsigalioti nuo 2004 m. sausio 1 d. Komisija atitinkamai pasiūlė iki 2004 m. birželio 30 d. reglamentu papildyti Tarnybos nuostatų XI priedą.
(2) Pareigūnų ir kitų tarnautojų atlyginimų persvarstymas, atliktas remiantis Komisijos pranešimu, parodė, kad Bendrijų pareigūnų ir kitų tarnautojų atlyginimai ir pensijos turėtų būti tikslinami pagal 2003 m. kasmetinį persvarstymą.
(3) 2004 m. kasmetiniu patikslinimu iki 2004 m. gruodžio 31 d. galėtų būti iš naujo nustatomi korekciniai koeficientai, atgaline data galiojantys nuo 2004 m. liepos 1 d.
(4) Dėl šių korekcinių koeficientų galėtų būti atgaline data patikslinti (didėjimo arba mažėjimo linkme) atlyginimai ir pensijos 2004 m. laikotarpiui, per kurį atlyginimai buvo mokami remiantis šiuo reglamentu.
(5) Todėl laikotarpiui tarp įsigaliojimo dienos ir Tarybos sprendimo dėl kasmetinio patikslinimo 2004 m. įsigaliojimo dienos reikėtų numatyti įsiskolinimo mokėjimą, kai taikant tuos korekcinius koeficientus sumos tikslinamos didėjimo linkme, arba permokėtų sumų grąžinimą, kai sumos tikslinamos mažėjimo linkme.
(6) Reikėtų numatyti tų sumų grąžinimą per neilgesnį kaip 12 mėnesių laikotarpį nuo Tarybos sprendimo dėl kasmetinio patikslinimo 2004 m. įsigaliojimo dienos,
PRIĖMĖ ŠĮ REGLAMENTĄ:
1 straipsnis
Nuo 2004 m. sausio 1 d.:
a) Tarnybos nuostatų 66 straipsnyje pateikta bazinių mėnesinių algų lentelė pakeičiama taip:
"Lygis | Pakopa |
1 | 2 | 3 | 4 | 5 | 6 | 7 | 8 |
A1 | 12717,09 | 13392,63 | 14068,17 | 14743,71 | 15419,25 | 16094,79 | | |
A2 | 11285,38 | 11930,01 | 12574,64 | 13219,27 | 13863,90 | 14508,53 | | |
A 3/LA 3 | 9346,34 | 9910,20 | 10474,06 | 11037,92 | 11601,78 | 12165,64 | 12729,50 | 13293,36 |
A 4/LA 4 | 7851,92 | 8292,03 | 8732,14 | 9172,25 | 9612,36 | 10052,47 | 10492,58 | 10932,69 |
A 5/LA 5 | 6473,51 | 6857,02 | 7240,53 | 7624,04 | 8007,55 | 8391,06 | 8724,537 | 9158,08 |
A 6/LA 6 | 5594,32 | 5899,56 | 6204,80 | 6510,04 | 6815,28 | 7120,52 | 7425,76 | 7731,00 |
A 7/LA 7 | 4815,59 | 5055,21 | 5294,83 | 5534,45 | 5774,07 | 6013,69 | | |
A 8/LA 8 | 4258,95 | 4430,71 | | | | | | |
B1 | 5594,32 | 5899,56 | 6204,80 | 6510,04 | 6815,28 | 7120,52 | 7425,76 | 7731,00 |
B2 | 4847,05 | 5074,29 | 5301,53 | 5528,77 | 5756,01 | 5983,25 | 6210,49 | 6437,73 |
B3 | 4065,67 | 4254,62 | 4443,57 | 4632,52 | 4821,47 | 5010,42 | 5199,37 | 5388,32 |
B4 | 3516,44 | 3680,31 | 3844,18 | 4008,05 | 4171,92 | 4335,79 | 4499,66 | 4663,53 |
B5 | 3143,24 | 3275,85 | 3408,46 | 3541,07 | | | | |
C1 | 3586,63 | 3731,26 | 3875,89 | 4020,52 | 4165,15 | 4309,78 | 4454,41 | 4599,04 |
C2 | 3119,61 | 3252,15 | 3384,69 | 3517,23 | 3649,77 | 3782,31 | 3914,85 | 4047,39 |
C3 | 2910,01 | 3023,56 | 3137,11 | 3250,66 | 3364,21 | 3477,76 | 3591,31 | 3704,86 |
C4 | 2629,42 | 2735,93 | 2842,44 | 2948,95 | 3055,46 | 3161,97 | 3268,48 | 3374,99 |
C5 | 2424,48 | 2523,83 | 2623,18 | 2722,53 | | | | |
D 1 | 2740,03 | 2859,83 | 2979,63 | 3099,43 | 3219,23 | 3339,03 | 3458,83 | 3578,63 |
D 2 | 2498,38 | 2604,79 | 2711,20 | 2817,61 | 2924,02 | 3030,43 | 3136,84 | 3243,25 |
D 3 | 2325,33 | 2424,85 | 2524,37 | 2623,89 | 2723,41 | 2822,93 | 2922,45 | 3021,97 |
D4 | 2192,47 | 2282,38 | 2372,29 | 2462,20" | | | | |
b) - Tarnybos nuostatų VII priedo 1 straipsnio 1 dalyje 186,14 eurų pakeičiama į 192,47 eurų,
- Tarnybos nuostatų VII priedo 2 straipsnio 1 dalyje 239,71 eurų pakeičiama į 247,86 eurų,
- Tarnybos nuostatų 69 straipsnio antrajame sakinyje ir Tarnybos nuostatų VII priedo 4 straipsnio 1 dalies antrojoje pastraipoje 428,22 eurų pakeičiama į 442,78 eurų,
- Tarnybos nuostatų VII priedo 3 straipsnio pirmojoje pastraipoje 214,22 eurų pakeičiama į 221,50 eurų.
2 straipsnis
Nuo 2004 m. sausio 1 d. Kitų tarnautojų įdarbinimo sąlygų 63 straipsnyje pateikta bazinių mėnesinių algų lentelė pakeičiama taip:
"Kategorija | Grupė | Pakopa |
1 | 2 | 3 | 4 |
A | I | 5970,70 | 6710,28 | 7449,86 | 8189,44 |
II | 4333,44 | 4755,70 | 5177,96 | 5600,22 |
III | 3641,57 | 3803,78 | 3965,99 | 4128,20 |
B | IV | 3498,21 | 3840,67 | 4183,13 | 4525,59 |
V | 2747,79 | 2928,92 | 3110,05 | 3291,18 |
C | VI | 2613,34 | 2767,19 | 2921,04 | 3074,89 |
VII | 2339,03 | 2418,62 | 2498,21 | 2577,80 |
D | VIII | 2114,12 | 2238,63 | 2363,14 | 2487,65 |
IX | 2035,98 | 2064,34 | 2092,70 | 2121,06" |
3 straipsnis
Nuo 2004 m. sausio 1 d. Tarnybos nuostatų VII priedo 4a straipsnyje nurodyta fiksuoto dydžio išmoka yra:
- 115,51 eurų per mėnesį C4 arba C5 lygių pareigūnams,
- 177,10 eurų per mėnesį C1, C2 arba C3 lygių pareigūnams.
4 straipsnis
Pensijos, į kurias teisė įgyjama iki 2004 m. sausio 1 d., apskaičiuojamos nuo dienos remiantis Tarnybos nuostatų 66 straipsnyje pateikta bazinių mėnesinių algų lentele, su pakeitimais, padarytais šio reglamento 1 straipsnio a punktu.
5 straipsnis
Nuo 2004 m. sausio 1 d. Tarnybos nuostatų 63 straipsnio antroje pastraipoje nurodyta "2002 m. liepos 1 d." data pakeičiama "2003 m. liepos 1 d." data.
6 straipsnis
1. Nuo 2003 m. gegužės 16 d. toliau išvardytose šalyse ir vietose įdarbintų pareigūnų ir kitų tarnautojų atlyginimui taikomi šie korekciniai koeficientai:
- nenurodoma.
2. Nuo 2004 m. sausio 1 d. toliau išvardytose šalyse ir vietose įdarbintų pareigūnų ir kitų tarnautojų atlyginimui taikomi šie korekciniai koeficientai:
Belgija | 100,0 |
Danija | 135,7 |
Vokietija | 101,7 |
išskyrus: | Boną | 95,7 |
Karlsruhę | 95,0 |
Miuncheną | 107,3 |
Graikija | 91,4 |
Ispanija | 98,5 |
Prancūzija | 119,1 |
Airija | 123,3 |
Italija | 106,9 |
išskyrus: | Varese | 98,2 |
Liuksemburgas | 100,0 |
Nyderlandai | 115,1 |
Austrija | 107,0 |
Portugalija | 90,6 |
Suomija | 120,6 |
Švedija | 116,7 |
Jungtinė Karalystė | 139,6 |
išskyrus: | Culham | 111,5 |
3. Pensijoms taikomi korekciniai koeficientai nustatomi pagal Tarnybos nuostatų 82 straipsnio 1 dalį. 1988 m. liepos 18 d. Tarybos reglamento (EAPB, EEB, Euratomas) Nr. 2175/88, nustatančio trečiosiose šalyse taikomus korekcinius koeficientus [3], 3-10 straipsniai lieka galioti.
4. Šie korekciniai koeficientai iki 2004 m. gruodžio 31 d. galėtų būti patikslinti Tarybos reglamentu, nustatančiu naujus korekcinius koeficientus, kurie įsigalioja nuo 2004 m. liepos 1 d. Tokiu atveju institucijos atlieka atitinkamus pareigūnų, buvusių pareigūnų ir kitų atitinkamų asmenų atlyginimų ir pensijų patikslinimus didėjimo arba mažėjimo linkme, kurie atgaline data galioja nuo įsigaliojimo dienos iki sprendimo dėl patikslinimo 2004 m. įsigaliojimo dienos.
Jeigu dėl šio patikslinimo atgaline data būtina grąžinti permokėtas sumas, jas galima grąžinti per neilgesnį kaip 12 mėnesių laikotarpį nuo sprendimo dėl metinio patikslinimo 2004 m. įsigaliojimo dienos.
7 straipsnis
Nuo 2004 m. sausio 1 d. Tarnybos nuostatų VII priedo 10 straipsnio 1 dalyje pateikta lentelė pakeičiama taip:
| "Turintys teisę gauti namų ūkio pašalpą | Neturintys teisės gauti namų ūkio pašalpos |
nuo 1 iki 15 dienos | nuo 16 dienos | nuo 1 iki 15 dienos | nuo 16 dienos |
| | | eurų per kalendorinę dieną |
A 1-A 3; LA 3 | 75,09 | 35,38 | 51,54 | 29,61 |
A4-A8; LA 4-LA 8 ir B kategorija | 72,86 | 32,99 | 49,45 | 25,81 |
Kiti lygiai | 66,10 | 30,78 | 42,55 | 21,28" |
8 straipsnis
Nuo 2004 m. sausio 1 d. Tarybos reglamento (EAPB, EEB, Euratomas) Nr. 300/76 [4] 1 straipsnyje nustatytos išmokos už pamaininį darbą yra 334,82 eurų, 505,36 eurų, 552,55 eurų ir 753,31 eurų.
9 straipsnis
Nuo 2004 m. sausio 1 d. Tarybos reglamento (EEB, Euratomas, EAPB) Nr. 260/68 [5] 4 straipsnyje nurodytoms sumoms taikomas korekcinis koeficientas yra 4,833264.
10 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 8 d.